ഹാട്രിക്ക് തിളക്കവുമായി വീണ മുതുകുളം: സിവില് സര്വീസില് ഹാട്രിക് റാങ്ക് നേട്ടവുമായി വീണ സുതന്. കണ്ടല്ലൂര് തെക്ക് കടയില് തറയില് വീട്ടില് റിട്ട. ലെഫ്. കേണല് ശ്രീ സുതന് ശ്രീലത ദമ്ബതികളുടെ മകളാണ് വീണാ സുതന്. ഇത് മൂന്നാം തവണയാണ് സിവില് സര്വീസില് വീണ 57 റാങ്ക് നേടി ഈ ഹാട്രിക് നേട്ടം കൊയ്യുന്നത്. ഐ എഫ് എസ് എടുക്കണം എന്ന് ആഗ്രഹം ആയിരുന്നു വീണക്ക് ആദ്യം മുതല് തന്നെ ഉണ്ടായിരുന്നത്.എന്നാല് ആദ്യ രണ്ടു തവണയും ഇതിന് കഴിഞ്ഞില്ല. ആദ്യതവണ 299 റാങ്കാണ് നേടാനായത് അന്ന് ഐ ആര് ടി എസ് ആണ് ലഭിച്ചത് . രണ്ടാംതവണ 124 ആയി ഇത് മെച്ചപ്പെടുത്തി. അപ്പോള് ഐപിഎസ് ആണ് ലഭിച്ചത്. തുടര്ന്ന് രാജസ്ഥാനില് ജോയിന് ചെയ്ത ശേഷം അവധിയെടുത്താണ് മൂന്നാം തവണ പരീക്ഷയെഴുതിയത്. ഇത്തവണ റാങ്ക് 57. ഭൂമിശാസ്ത്രം ആയിരുന്നു മുഖ്യ വിഷയം. മൂന്നുതവണയും ഐഎഫ്എസ് തന്നെയായിരുന്നു ഓപ്ഷന് നല്കിയിരുന്നത്.ആര്മിയിലെ സ്കൂളുകളില് ആയിരുന്നു വീണയുടെ സ്കൂള് വിദ്യാഭ്യാസം. പിന്നീട് കൊല്ലം ടികെഎം എന്ജിനീയറിങ് കോളേജില് സിവില് എഞ്ചിനീയറിംഗില് മികച്ച വിജയം കരസ്ഥമാക്കി. തുടര്ന്നാണ് സിവില് സര്വീസ് അക്കാദമിയില് ചേര്ന്നു പരിശീലനം നടത്തിയത് പരീക്ഷയെഴുതിയതും. മൂന്നാം തവണ തനിക്ക് ഐഎഫ്എസ് തന്നെ ലഭിക്കുമെന്നുള്ള ശുഭപ്രതീക്ഷയിലാണ് വീണയും കുടുംബവും. ഏക സഹോദരി ശ്രുതി.